
JURBARKO RAJONO SAVIVALDYBĖS MERAS

	


POTVARKIS

	DĖL JURBARKO RAJONO SAVIVALDYBĖJE KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ TVARKOS APRAŠO TVIRTINIMO

	

	2026 m. spalio 14 d. Nr. V3-388

	Jurbarkas



Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos vaiko minimalios ir vidutinės priežiūros įstatymo 7 straipsnio 1 dalimi, 11 straipsniu, 30 straipsnio 5 dalimi, Lietuvos Respublikos švietimo įstatymo 23 straipsnio 3 dalimi, Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, patvirtintu Lietuvos Respublikos švietimo, mokslo ir sporto ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“,
t v i r t i n u Jurbarko rajono savivaldybėje koordinuotai teikiamų švietimo pagalbos, 
socialinių ir sveikatos priežiūros paslaugų tvarkos aprašą (pridedama).






Savivaldybės meras							Skirmantas Mockevičius






Parengė

Zita Tytmonienė



JURBARKO RAJONO SAVIVALDYBĖJE KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ
TVARKOS APRAŠAS
 
 
I SKYRIUS
BENDROSIOS NUOSTATOS
 
 
1. Jurbarko rajono savivaldybėje (toliau – Savivaldybė) koordinuotai teikiamų švietimo pagalbos, socialinių ir sveikatos priežiūros paslaugų  tvarkos aprašas (toliau – Aprašas) reglamentuoja  vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki mokslo metų, kuriais jiems sueina 21 metai, pabaigos, o tiems, kurie dėl ligos mokėsi su pertraukomis ir pateikė tokių pertraukų priežastį pagrindžiančius dokumentus, – iki mokslo metų, kuriais jiems sueina 23 metai, pabaigos), ugdomiems (mokomiems) pagal ikimokyklinio, priešmokyklinio, bendrojo ugdymo, pirminio profesinio mokymo programas (toliau – Vaikas), ir jų tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų (toliau – KTP) teikimo tikslą, principus, organizavimą ir finansavimą.  
 2.  Aprašas skirtas Savivaldybės merui, administracijai, tarpinstitucinio bendradarbiavimo koordinatoriui (toliau – Koordinatorius), Savivaldybės administracijos Vaiko gerovės komisijai (toliau – Komisija), švietimo pagalbos, socialines ir sveikatos priežiūros paslaugas teikiančioms Savivaldybės institucijoms, įstaigoms, organizacijoms ar asmenims, veikiantiems vaiko gerovės užtikrinimo srityje.
3. KTP tikslas – sudaryti palankias sąlygas Vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę.
4.  KTP organizuojamos laikantis šių principų:
4.1. individualizavimo – priimant su Vaiku ir jo tėvais (globėjais, rūpintojais) susijusius sprendimus, atsižvelgiama į vaikų brandą, jų psichikos ir fizines savybes, šeimos poreikius;
4.2. Vaiko interesų ir gerovės pirmumo – imantis bet kokių veiksmų, svarbiausia – Vaiko interesai.
4.3. lygybės ir nediskriminavimo – visiems Vaikams garantuojamos Jungtinių Tautų vaiko teisių konvencijoje, Jungtinių Tautų neįgaliųjų teisių konvencijoje, Lietuvos Respublikos vaiko teisių apsaugos pagrindų įstatyme įtvirtintos teisės;
4.4. kompleksiškumo – visapusiškai įvertinus Vaikų ir  jų tėvų (globėjų, rūpintojų) poreikius, Vaiko gerovei užtikrinti teikiamos ne pavienės, bet tarpusavyje suderintos švietimo pagalbos, socialinės ir sveikatos priežiūros paslaugos;
4.5. veiksmų suderinamumo – KTP teikiamos derinant Vaiko gerovės užtikrinimo srityje savivaldybėje veikiančių institucijų, įstaigų, organizacijų veiksmus;
4.6. optimalaus išteklių valdymo ir panaudojimo – teikiant KTP, siekiama racionaliai naudoti paslaugas teikiančių įstaigų ir organizacijų žmogiškuosius ir materialiuosius išteklius, KTP teikimui skiriamą laiką ir finansus;
4.7. prieinamumo – KTP Vaikui ir jo tėvams (globėjams, rūpintojams) teikiamos kuo arčiau jų gyvenamosios vietos.
    5. Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos socialinių paslaugų įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos visuomenės sveikatos priežiūros įstatyme, Lietuvos Respublikos vaiko minimalios ir vidutinės priežiūros įstatyme, Lietuvos Respublikos valstybės tarnybos įstatyme vartojamas sąvokas.
 
II SKYRIUS
SUBJEKTAI, VEIKIANTYS VAIKO GEROVĖS UŽTIKRINIMO SRITYJE
 
6. Subjektai, veikiantys vaiko gerovės užtikrinimo srityje:
6.1. Savivaldybės administracijos Socialinės paramos skyriaus, Švietimo, kultūros ir sporto skyriaus specialistai, Savivaldybės sveikatos reikalų koordinatorius, tarpinstitucinio bendradarbiavimo koordinatorius, seniūnai, seniūnijų socialiniai darbuotojai;
6.2. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Tauragės apskrities vaiko teisių apsaugos skyriaus Jurbarko rajono savivaldybėje (toliau – VTAĮT teritorinis skyrius) darbuotojai;
6.3. socialinių paslaugų įstaigų (VŠĮ „Jurbarko socialinės paslaugos, vaikų dienos centrų ir kt.) socialiniai darbuotojai, atvejo vadybininkai, psichologai, kiti šių įstaigų darbuotojai;
6.4. sveikatos priežiūros įstaigų, Jurbarko rajono visuomenės sveikatos biuro ir kt. sveikatos priežiūros paslaugas teikiančių įstaigų sveikatos priežiūros specialistai, socialiniai darbuotojai, kiti darbuotojai;
6.5. Savivaldybės ugdymo įstaigų (ikimokyklinio ir bendrojo ugdymo, neformaliojo švietimo), Jurbarko švietimo centro švietimo pagalbos specialistai, socialiniai pedagogai, psichologai ir kt. pagalbos specialistai;
6.6. policijos, probacijos pareigūnai;
6.7. nevyriausybinių organizacijų, teikiančių pagalbą ir paslaugas šeimoms (Lietuvos Caritas Jurbarko skyrius,  krizių centras, kt.), darbuotojai.


 
III SKYRIUS
KOORDINUOTAI TEIKIAMŲ PASLAUGŲ ORGANIZAVIMAS
 
7.  Koordinuotai teikiamų paslaugų teikimo Vaikui ir jo tėvams (globėjams, rūpintojams) poreikis atsiranda, kai pavienės, atskirai teiktos ar teikiamos švietimo pagalbos, socialinės ar sveikatos priežiūros paslaugos yra neveiksmingos, neefektyvios ir neužtikrina Vaiko gerovės.
8.  Koordinuotai teikiamų paslaugų skyrimo ir teikimo klausimai svarstomi, kai:
8.1. gautas Vaiko tėvų (globėjų, rūpintojų) prašymas (1 priedas) kartu su pavienes švietimo pagalbos, socialines ar sveikatos priežiūros paslaugas teikusios ar teikiančios institucijos, įstaigos ar organizacijos siūlymu dėl Koordinuotai teikiamų paslaugų skyrimo;
8.2. su prašymu (2 priedas) kreipiasi institucijos, įstaigos, organizacijos, teikusios ar teikiančios pavienes švietimo pagalbos, sveikatos priežiūros, socialines ar viešosios tvarkos užtikrinimo paslaugas, nustačiusios, kad jų teiktų ar teikiamų paslaugų Vaikui ir jo tėvams (globėjams, rūpintojams) nepakanka;
8.3. gautas minimalios priežiūros priemonės vykdytojo (-ų) ir kitų, Vaikui teikiančių švietimo, socialines ar sveikatos priežiūros paslaugas specialistų pranešimas, kad Vaikui taikoma (-os) minimalios priežiūros priemonė (-ės) yra neveiksminga (-os);
8.4. priimamas sprendimas Vaikui skirti vidutinės priežiūros priemonę. Tokiu atveju svarstomas Koordinuotai teikiamų paslaugų poreikis tik Vaiko tėvams (globėjams, rūpintojams);
8.5. gauta vaikų socializacijos centro informacija apie Vaiko vidutinės priežiūros priemonės vykdymo pabaigą (vaiko vardas, pavardė, Vaiko vidutinės priežiūros priemonės vykdymo pabaigos data) (tokiu atveju Koordinuotai teikiamos paslaugos turi būti teikiamos Vaikui ir jo tėvams (globėjams, rūpintojams).
9.  Gavęs Aprašo 8.1–8.2 papunkčiuose nurodytą prašymą, jį pagrindžiančią ir Aprašo 8.3–8.5 papunkčiuose nustatytais atvejais Koordinatorius priima sprendimą dėl Koordinuotai teikiamų paslaugų skyrimo klausimo svarstymo Komisijos posėdyje. Koordinatorius, prieš priimdamas sprendimą svarstyti Koordinuotai teikiamų paslaugų skyrimo klausimą Komisijos posėdyje, gali kreiptis į pavienes švietimo pagalbos, socialinės ar sveikatos priežiūros paslaugas teikiančią instituciją, įstaigą ar organizaciją ir, esant poreikiui, inicijuoti su ja pasitarimą dėl jos teikiamos paslaugos veiksmingumo ir tęstinumo (išskyrus Aprašo 8.3–8.5 papunkčiuose nustatytais atvejais).
10.  Komisijos funkcijos, sprendžiant Koordinuotai teikiamų paslaugų klausimus:
10.1. gavusi informaciją iš Koordinatoriaus, per 10 darbo dienų įvertina Koordinuotai teikiamų paslaugų Vaikui ir jo tėvams (globėjams, rūpintojams) teikimo poreikį, parengia sprendimo dėl Koordinuotai teikiamų paslaugų teikimo projektą, kuriame siūlo konkrečią švietimo pagalbos ar socialines paslaugas teikiančią instituciją, įstaigą ar organizaciją Koordinuotai teikiamų paslaugų teikimo koordinavimui (toliau – Koordinuojanti institucija), institucijas, įstaigas ar organizacijas, kurios bendradarbiaudamos tarpusavyje, teiks Koordinuotai teikiamas paslaugas (toliau – Teikėjai) ir Koordinuotai teikiamų paslaugų teikimo trukmę;
10.2. ne rečiau kaip kartą per pusmetį svarsto klausimus dėl Koordinuotai teikiamų paslaugų kokybės, jų poreikio atitikties pasiūlai;
10.3. atlieka kitas Lietuvos Respublikos vaiko minimalios ir vidutinės priežiūros įstatyme nustatytas funkcijas.
11.  Koordinatorius, gavęs Komisijos parengtą sprendimo dėl Koordinuotai teikiamų paslaugų teikimo projektą, teikia jį Jurbarko rajono savivaldybės merui (toliau – Meras) tvirtinti. 
12.  Meras, įvertinęs gautą sprendimo dėl Koordinuotai teikiamų paslaugų teikimo projektą ir jį pagrindžiančią informaciją, ne vėliau kaip per 5 darbo dienas priima sprendimą dėl Koordinuotai teikiamų paslaugų teikimo, kuriame nurodo, kam teikiamos Koordinuotai teikiamos paslaugos (vardas, pavardė, gimimo data) nustato Koordinuojančią instituciją, Teikėjus (nurodomas juridinio asmens pavadinimas), Koordinuotai teikiamų paslaugų trukmę.
13.  Koordinuojančios institucijos vadovas, Mero pavedimą koordinuoti konkretaus Vaiko ir jo tėvų (globėjų, rūpintojų) Koordinuotai teikiamų paslaugų teikimą ne vėliau kaip kitą darbo dieną paskiria specialistą atlikti Koordinuotai teikiamų paslaugų teikimo atvejo vadybininko (toliau – Atvejo vadybininkas) funkcijas.
14.  Atvejo vadybininko funkcijos:
14.1. gavęs tiesioginio vadovo pavedimą per 10 darbo dienų organizuoja bendrą susitikimą su Vaiku, jo tėvais (globėjais, rūpintojais), nustatytais Teikėjais aptarti Vaiko, jo tėvų (globėjų, rūpintojų) poreikius, jų tenkinimo galimybes, susitarti dėl Koordinuotai teikiamų paslaugų organizavimo (laiko, vietos, mobilumo ir kt.) ir parengia Koordinuotai teikiamų paslaugų teikimo planą (toliau – Planas) (3 priedas), kuriame nurodomi Koordinuotai teikiamų paslaugų Vaikui ir jo tėvams (globėjams, rūpintojams) teikimo tikslai, siektini rezultatai, priemonės jiems pasiekti, Teikėjų paskirti specialistai, atsakingi už atskirų Plano priemonių vykdymą (toliau – atsakingi asmenys), ir Plano įgyvendinimo trukmė, jo veiksmingumo vertinimo etapai, būdai;
14.2. Plano įgyvendinimo metu stebi skirtų priemonių poveikį Vaikui, jo tėvams (globėjams, rūpintojams): pagal Plane numatytus terminus renka informaciją iš atsakingų asmenų, Vaiko ir jo tėvų (globėjų, rūpintojų) apie Plano priemonių įgyvendinimo eigą ir rezultatus, vertina vykdomų priemonių veiksmingumą, derina visų atsakingų asmenų veiksmus, prireikus inicijuoja bendrus atsakingų asmenų, Vaiko ir jo tėvų (globėjų, rūpintojų) pasitarimus dėl taikomų priemonių efektyvumo didinimo. Atsakingi asmenys, Vaikas ir jo tėvai (globėjai, rūpintojai) privalo atvykti į Atvejo vadybininko organizuojamus pasitarimus;
14.3. kreipiasi į Koordinatorių, kai atsakingi asmenys, Vaikas ir jo tėvai (globėjai, rūpintojai) nebendradarbiauja, nedalyvauja Atvejo vadybininko organizuojamuose pasitarimuose ir todėl būtina keisti Koordinuotai teikiamų paslaugų turinį, trukmę, Teikėjus ar atsiranda kitos priežastys, dėl kurių Planas negali būti įgyvendintas;
14.4. likus mėnesiui iki Plano įgyvendinimo pabaigos, informuoja Koordinatorių apie Koordinuotai teikiamų paslaugų veiksmingumą pagal Plane numatytas priemones, užpildo Koordinuotai teikiamų paslaugų teikimo kokybės, veiksmingumo ir prieinamumo įvertinimo ir įsivertinimo ataskaitą (3 priedas), prireikus teikia siūlymą dėl Koordinuotai teikiamų paslaugų teikimo termino pratęsimo, nutraukimo. 


IV SKYRIUS
KOORDINUOTAI TEIKIAMŲ PASLAUGŲ FINANSAVIMAS
 
15.  Koordinuotai teikiamos paslaugos finansuojamos iš Lietuvos Respublikos valstybės, Savivaldybės biudžeto, vaiko tėvų (globėjų, rūpintojų) ir kitų lėšų.
 
V SKYRIUS
BAIGIAMOSIOS NUOSTATOS
 
16. Vaiko ir jo tėvų (globėjų, rūpintojų) duomenys, gaunami įgyvendinant šio Aprašo nuostatas, tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų apsaugą ir saugumą.
17. Šis Aprašas keičiamas, pildomas arba pripažįstamas netekusiu galios Mero potvarkiu. 

_________________































Jurbarko rajono savivaldybėje
Koordinuotai teikiamų švietimo pagalbos,
socialinių ir sveikatos priežiūros paslaugų
tvarkos aprašo
1 priedas
 
 
Jurbarko rajono savivaldybės administracijos
tarpinstitucinio bendradarbiavimo koordinatoriui
 
 
PRAŠYMAS
 
DĖL KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ VAIKUI IR JO TĖVAMS (GLOBĖJAMS, RŪPINTOJAMS)  SKYRIMO
 
____________________________
(data)
Jurbarkas
 
Prašau mano sūnui / dukrai / globotiniui (-ei) / rūpintiniui (-ei) _____________________________________________________________________________,
                       (vaiko vardas ir  pavardė, gimimo data)
gyv. ________________________________________________________________________________________ .
                                                                                 (adresas, ugdymo įstaiga, klasė)
ir šeimai skirti (pakeisti, pratęsti, panaikinti) koordinuotai teikiamas paslaugas, nes ________________________________________________________________________________
             (nurodomos priežastys, dėl kurių reikalinga skirti, pakeisti, pratęsti ar panaikinti koordinuotas švietimo pagalbos,
       socialines ir sveikatos priežiūros paslaugas)
____________________________________________________________________________________________________________________________________________________________________________________________________________________________________________________________________________________________________________________________

PRIDEDAMA (pažymėti ):
1. Vaiko asmens tapatybę liudijančio dokumento kopija ¨
2. Vaiko sveikatos pažymos kopija ¨
3. Jurbarko švietimo centro pažyma dėl specialiųjų ugdymosi poreikių vertinimo kopija ¨
4. Globėjo/rūpintojo statusą įrodančio dokumento kopija ¨
5. Pavienes švietimo pagalbos, socialines ar sveikatos priežiūros paslaugas teikusios ar teikiančios institucijos, įstaigos ar organizacijos siūlymas dėl koordinuotai teikiamų paslaugų skyrimo ¨
6. Kita (įrašyti) ____________________________________________________________ ¨
 
* Sutinku, kad skirdami koordinuotai teikiamas švietimo pagalbos, socialines ir sveikatos priežiūros paslaugas Jurbarko rajono savivaldybės administracijos Vaiko gerovės komisijos nariai susipažintų su būtina informacija apie mano vaiką(-us) (globotinį(-ę), šeimą ir kt.
              Informuojame, kad Jūsų asmens duomenų valdytojas Jurbarko rajono savivaldybės administracija (kodas 188713933, adresas: Dariaus ir Girėno g. 96, 74187 Jurbarkas, tel.  +370 477 70 153, el. p. info@jurbarkas.lt ). Asmens duomenys tvarkomi siekiant nustatyti Jūsų asmens tapatybę ir gauti informacijos, reikalingos koordinuotai teikiamų švietimo pagalbos, socialinių ir sveikatos priežiūros paslaugų suteikimui. Tvarkymo pagrindas - tvarkyti būtina, vykdant teisinę prievolę bei duomenų valdytojui pavestas viešosios valdžios funkcijas. Duomenis pateikti privalote, kadangi kitaip negalėsime suteikti paslaugos. Jūsų duomenys Savivaldybės administracijoje bus saugomi teisės aktų nustatyta tvarka ir terminais bei gali būti teikiami Jurbarko rajono savivaldybės administracijos Vaiko gerovės komisijos nariams, jeigu tai būtina paslaugai suteikti.
Jūs turite teisę susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pasikonsultuoti su Jurbarko rajono savivaldybės administracijos duomenų apsaugos pareigūnu. Daugiau informacijos apie asmens duomenų tvarkymą rasite www.jurbarkas.lt. Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, Vilnius, el. p. ada@ada.lt), jeigu manote, kad Jūsų asmens duomenis tvarkome neteisėtai arba neįgyvendiname Jūsų teisių.
 
 
Vaiko tėvai (globėjai, rūpintojai):
__________________________________________________________________________
(vaiko atstovo(-ų) pagal įstatymą parašas(-ai), vardas(-ai), pavardė(-ės), adresas,  tel. Nr.
 
_________________________________________
 



















Jurbarko rajono savivaldybėje
koordinuotai teikiamų švietimo pagalbos,
socialinių ir sveikatos priežiūros paslaugų
tvarkos aprašo
2 priedas
 
KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ VAIKUI IR JO TĖVAMS (GLOBĖJAMS, RŪPINTOJAMS) TEIKIMO PLANAS
 
Vaiko vardas, pavardė, gimimo data:____________________________________
Vaiko atstovas/-ai pagal įstatymą (vardas, pavardė, adresas, kontaktiniai duomenys):_____________________________ 
Jurbarko r. savivaldybės mero potvarkio data ir numeris: ____________________________
Koordinuotai teikiamas paslaugas koordinuojanti institucija: ____________________________________
Atvejo vadybininkas (vardas, pavardė; kontaktiniai duomenys):____________________________________
Koordinuotai teikiamų paslaugų teikimo terminas: _____________________________
Plano sudarymo data: __________________
 Koordinuotai teikiamų paslaugų teikimo tikslas/-ai:
1. ______________________________________________________ 
2.  _____________________________________________________

 Informacija apie vaiką (-us) šeimoje:
	Ikimokyklinio ugdymo įstaiga, mokykla ar kita ugdymo įstaiga, kurią lanko vaikas; sveikatos priežiūros įstaiga, kurioje užregistruotas vaikas; ar vaikas yra neįgalus arba jam / jai nustatyti spec. poreikiai ir kt. informacija:





Informacija apie suaugusius asmenis šeimoje:
	





Informacija apie vaikui ir jo šeimai šiuo metu teikiamas paslaugas:
	Institucijos, teikiančios paslaugas, pavadinimas / paslaugos rūšis
	Specialisto vardas, pavardė, pareigybė
	Specialisto kontaktiniai duomenys
	Kam teikiamos paslaugos (vaikui, kitam šeimos nariui)

	
	

	
	

	
	

	
	



	Uždaviniai
	Veiklos sritys
	Pagalbos priemonė,  veiksmas 
	Teikėjas 
 
 
	Teikėjo paskirtas asmuo (pareigos)
	Pagalbos priemonės, įgyvendinimo data/ dažnumas

	1.
	Priemonės vaikui
	 
	 
	 
	 

	
	
	 
	 
	 
	 

	
	
	 
	 
	 
	 

	2.
	Priemonės vaiko atstovams pagal įstatymą
	 
	 
	 
	 

	
	
	 
	 
	 
	 

	
	
	 
	 
	 
	 

	3.
	Kita pagalba vaiko atstovams pagal įstatymą
	 
	 
	 
	 

	
	
	 
	 
	 
	 

	
	
	 
	 
	 
	 

	 
Tarpinių rezultatų aptarimų tvarkaraštis
	 

	
	 

	 
	 


 




Susipažinau ir pritariu:
 
Vaikas:________________________________________________________________________________________________________
                (parašas)                                                                     (vardas, pavardė)
Vaiko atstovas/-ai pagal įstatymą: ___________________________________________________________________________________________________
                 (parašas)                                                                    (vardas, pavardė)
Atvejo vadybininkas:_______________________________________________________________________________________________________________
                 (parašas)                                                                     (vardas, pavardė)
Tarpinstitucinio bendradarbiavimo koordinatorius:  __________________________________________________________________________________
                  (parašas)                                                                    (vardas, pavardė)
 
_____________________________________













Jurbarko rajono savivaldybėje
koordinuotai teikiamų švietimo pagalbos,
socialinių ir sveikatos priežiūros paslaugų
tvarkos aprašo
3 priedas 
 
KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ TEIKIMO Į(SI)VERTINIMAS (ATASKAITA) 
_______________________________
(data)
 
Vaiko vardas, pavardė, gimimo data: _________________________________
Vaiko atstovas/-ai pagal įstatymą (vardas, pavardė, adresas, kontaktiniai duomenys):_____________________________ 
Jurbarko rajono savivaldybės mero potvarkio data ir numeris: ____________________________________
Koordinuotai teikiamas paslaugas koordinuojanti institucija: ________________________________________________                                 
Atvejo vadybininkas (vardas, pavardė, kontaktiniai duomenys): _________________________________
Koordinuotai teikiamų paslaugų teikimo laikas: __________________
               
1. Koordinuotai teikiamų paslaugų teikimo plano (toliau – Planas) įgyvendinimas (pažymėti):
 
	Rodikliai
	Taip
	Iš dalies taip
	Ne
	Pastabos

	Planas sudarytas laikantis termino
	 
	 
	 
	 

	Plano sudaryme dalyvavo visi suinteresuoti asmenys
	 
	 
	 
	 

	Vaikas dalyvavo visose jam skirtose priemonėse
	 
	 
	 
	 

	Vaiko tėvai (globėjai, rūpintojai) dalyvavo visose jiems skirtose priemonėse
	 
	 
	 
	 

	Vyko tarpiniai pasiektų rezultatų aptarimai
	 
	 
	 
	 

	Įgyvendintos visos plane numatytos priemonės
	 
	 
	 
	 

	* Pasiūlymai, pastabos dėl plano sudarymo ir įgyvendinimo:
 
 


 
2. Paslaugų veiksmingumo vertinimas (pažymėti ):
 
	Rodikliai
	Taip
	Iš dalies taip
	Ne
	Pastabos

	Vaikas:

	Parinktos priemonės atitiko vaiko amžių ir  brandą
	 
	 
	 
	 

	Paslaugos atitiko vaiko poreikius
	 
	 
	 
	 

	Vaikas noriai dalyvavo priemonėse
	 
	 
	 
	 

	Vaikas teigiamai vertina jam teikiamą pagalbą
	 
	 
	 
	 

	Vaikas teigiamai vertina savo elgesio pokyčius
	 
	 
	 
	 

	Pasiektas teigiamas vaiko mokymosi/mokyklos lankomumo pokytis
	 
	 
	 
	 

	Pasiektas teigiamas vaiko elgesio pokytis
	 
	 
	 
	 

	Tėvai (globėjai, rūpintojai):

	Vaiko tėvams (globėjams, rūpintojams) suteikta reikiama pagalba
	 
	 
	 
	 

	Vaiko tėvai (globėjai, rūpintojai) noriai įsitraukė į procesą
	 
	 
	 
	 

	Tėvus (globėjus, rūpintojus) tenkina jiems ir vaikui teikta pagalba
	 
	 
	 
	 

	Šeimoje pastebėti teigiami pokyčiai
	 
	 
	 
	 

	Tėvai (globėjai, rūpintojai) teigiamai vertina gaunamą informaciją ir rekomendacijas, susijusias su vaikų priežiūra
	 
	 
	 
	 

	Tėvai (globėjai, rūpintojai) pasitiki pagalbą teikiančių specialistų kompetencija
	 
	 
	 
	 

	Tėvai (globėjai, rūpintojai) teigiamai vertina koordinuotų paslaugų prieinamumą
	 
	 
	 
	 

	Vaiko tėvų (globėjų, rūpintojų) paslaugų poreikis patenkintas
	 
	 
	 
	 

	Paslaugos:

	Plati paslaugų pasiūla
	 
	 
	 
	 

	Tinkamai nustatytas vaiko paslaugų poreikis
	 
	 
	 
	 

	Tinkamai nustatytas vaiko tėvų (globėjų, rūpintojų) paslaugų poreikis
	 
	 
	 
	 

	Numatytas pasiekiamas paslaugų tikslas
	 
	 
	 
	 

	Iškelti aiškūs uždaviniai tikslui pasiekti
	 
	 
	 
	 

	Parinktos tinkamos priemonės uždaviniams įgyvendinti
	 
	 
	 
	 

	Parinktos tarpusavyje suderintos priemonės
	 
	 
	 
	 

	Teikiant paslaugas buvo laikomasi numatytų principų
	 
	 
	 
	 

	Nuolatinis ryšys/grįžtamasis ryšys su paslaugų teikėjais
	 
	 
	 
	 

	Paslaugų teikėjai veikė tinkamai
	 
	 
	 
	 

	Rezultatai atitinka/viršija paslaugų teikėjų lūkesčius
	 
	 
	 
	 

	Rezultatai atitinka/viršija šeimos lūkesčius
	 
	 
	 
	 

	Paslaugų tikslas pasiektas
	 
	 
	 
	 

	*Rezultato aprašymas:
 
 


 
3. Siūlymai dėl koordinuotai teikiamų paslaugų teikimo pratęsimo/nutraukimo/ pakeitimo:
 
	 
 
 


 
 
 
Atvejo vadybininkas:       _______________________________________________________________________________________________________
(parašas)                                                                (vardas, pavardė)
____________________________________________

_________________________________

